ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারত সর্বজনীন প্রাথমিক স্বাস্থ্য সেবায় একটি মাইলফলক অতিক্রম করেছে
নতুন দিল্লি, ২১ মার্চ, ২০২১
ভারত আজ সর্বজনীন প্রাথমিক স্বাস্থ্য সেবায় আরও একটি গুরুত্বপূর্ণ মাইলফলক অতিক্রম করেছে। চলতি বছরের ৩১ মার্চের মধ্যে ৭০ হাজার আয়ুষ্মান ভারত স্বাস্থ্য ও সেবা কেন্দ্র চালু করার যে পরিকল্পনা ছিল তা আগেই বাস্তবায়িত হয়েছে। এই স্বাস্থ্য ও সেবা কেন্দ্রের মাধ্যমে ৪১.৩৫ কোটি মানুষ চিকিৎসার সুযোগ পেয়েছেন। এরমধ্যে ৫৪ শতাংশ মহিলা। এর পাশাপাশি এই কেন্দ্রগুলি থেকে ৯.৪৫ লক্ষেরও বেশি মানুষকে টেলি পরামর্শ দেওয়া হয়েছে।
কোভিড জনিত অতি মারি পরিস্থিতিতেও রাজ্য এবং কেন্দ্রশাসিত অঞ্চলের আয়ুষ্মান ভারত স্বাস্থ্য ও সেবা কেন্দ্র গুলিতে নিয়মিতভাবে চিকিৎসা পরিষেবা দিয়ে আসা হয়েছে।
২০১৮ সালের এপ্রিল মাসে এই প্রকল্প সূচনার পর দেশের জনস্বাস্থ্যের ইতিহাসে এটি বিশেষভাবে চিহ্নিত হয়ে রয়েছে। ২০২২ সালের ডিসেম্বরের মধ্যে শহর ও গ্রাম এলাকায় ১,৫০,০০০ উপস্বাস্থ্য কেন্দ্র এবং প্রাথমিক স্বাস্থ্যকেন্দ্রকে উন্নীত করার পরিকল্পনা নেওয়া হয়েছে।
বিএসসি নার্সিং এবং বি এ এম এস- এর যোগ্যতাসম্পন্ন একজন প্রশিক্ষিত স্বাস্থ্যকর্মীকে কমিউনিটি হেলথ অফিসার হিসেবে মনোনীত করে উপস্বাস্থ্য কেন্দ্র গুলিতে পাঠানো হবে।
স্বাস্থ্যকেন্দ্র গুলিতে উন্নতমানের চিকিৎসাসেবা দেওয়ার পাশাপাশি সাধারণ বেশ কিছু রোগের চিকিৎসার ব্যবস্থা করা হবে।
স্বাস্থ্যকেন্দ্রগুলোতে ঔষধ সরবরাহের তালিকা আরও বাড়ানো হয়েছে।
সাধারণ মানুষকে পরিষেবা দেওয়ার জন্য যে প্যাকেজ করা হয়েছে তার মধ্যে রয়েছে-
১) গর্ভাবস্থায় এবং শিশুর জন্মের যত্ন।
২) নবজাতক এবং শিশু স্বাস্থ্য সেবা।
৩) শৈশব এবং কৈশোরের স্বাস্থ্য সেবা।
৪) পরিবার পরিকল্পনা, গর্ভনিরোধক পরিষেবা এবং অন্যান্য প্রজনন সম্পর্কিত স্বাস্থ্য সেবা।
৫) জাতীয় স্বাস্থ্য কর্মসূচির রুপায়ন।
৬) সাধারণ অসুস্থতা এবং ছোট খাটো অসুস্থতার জন্য রোগীদের পরিষেবা।
৭) যক্ষ্মা ও কুষ্ঠ রোগের মতো জটিল রোগের চিকিৎসা ও রোগ প্রতিরোধ ব্যবস্থা।
৮) মুখমন্ডলের স্বাস্থ্য সেবা।
৯) মানসিক স্বাস্থ্য চিকিৎসা।
১০) চক্ষুরোগ ও নাক-কান-গলা রোগের চিকিৎসা।
১১) প্রবীণদের জন্য স্বাস্থ্য পরিষেবা।
১২) আগুনে পোড়া দুর্ঘটনাজনিত ক্ষেত্রে চিকিৎসার ব্যবস্থা।
CG/ SB
(Visitor Counter : 241
স্বাস্থ্যওপরিবারকল্যাণমন্ত্রক
ভারতে গত ২৪ ঘণ্টায় নতুন করে সংক্রমিত হয়েছেন ৭০,৪২১ জন ; যা ৭৪ দিনের মধ্যে সর্বনিম্ন
ভারতে ৬৬ দিন পর চিকিৎসাধীন সংক্রমিতের সংখ্যা কমে হয়েছে ১০ লক্ষের নিচে
এক মাসের উপর দৈনিক নতুন করে সংক্রমিতের থেকে সুস্থ হয়ে ওঠার সংখ্যা বেশি
আরোগ্য লাভের হার বেড়ে হয়েছে ৯৫.৪৩ শতাংশ
তিন সপ্তাহ ধরে দৈনিক সংক্রমণের হার ১০ শতাংশের কম- আজ এই হার ৪.৭২ শতাংশ
নতুন দিল্লি, ১৪ই জুন, ২০২১
ভারতে গত ২৪ ঘণ্টায় নতুন করে সংক্রমিত হয়েছেন ৭০,৪২১ জন। পর পর সাত দিন দেশে এই সংখ্যা ১ লক্ষের কম। কেন্দ্র এবং রাজ্য/কেন্দ্রশাসিত অঞ্চলগুলির যৌথ উদ্যোগে এই সাফল্য পাওয়া যাচ্ছে। ভারতে সক্রিয় সংক্রমিতের সংখ্যা নিম্নমুখী। এই সংখ্যা আরও কমে হয়েছে ৯,৭৩,১৫৮ জন। পর পর ৬৬ দিন সক্রিয় চিকিৎসাধীনের সংখ্যা ১০ লক্ষের নিচে রয়েছে।
গত ২৪ ঘণ্টায় সক্রিয় চিকিৎসাধীনের সংখ্যা ৫৩,০০১ কমেছে। আজকের হিসেবে দেশে মোট সংক্রমিতের মাত্র ৩.৩০ শতাংশ চিকিৎসাধীন।
দেশে পর পর ৩২ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ১,১৯,৫০১ জন আরোগ্য লাভ করেছেন। একদিনে প্রায় ৫০ হাজার সংক্রমিত রোগী সুস্থ হয়েছেন। এ পর্যন্ত মোট ২,৮১,৬২,৯৪৭ জন সুস্থ হয়ে ওঠেছেন । জাতীয় কোভিড মুক্তির হার ৯৫.৪৩ শতাংশ।
গত ২৪ ঘন্টায় দেশে ১৪,৯২,১৫২২ টি নমুনার পরীক্ষা করা হয়েছে। এপর্যন্ত দেশে ৩৭,৯৬,২৪,৬২৬ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৪.৭২ শতাংশ। পর পর ২১ দিন এই হার ১০ শতাংশের কম। সাপ্তাহিক সংক্রমণের হার ৪.৫৪ শতাংশ।
দেশে এ পর্যন্ত ২৫,৪৮,৪৯,৩০১ টি টিকার ডোজ দেওয়া হয়েছে। স্বাস্থ্যকর্মীদের মধ্যে ১,০০,৫১,৭৮৫ জন টিকার প্রথম ডোজ এবং ৬৯,৬৭,৮২২ জন টিকার দ্বিতীয় ডোজ পেয়েছেন।
প্রথম সারির করোনা যোদ্ধাদের মধ্যে ১,৬৭,৫৭,৫৭৫ জন প্রথম ডোজ এবং ৮৮,৫২,৫৬৪ জন দ্বিতীয় ডোজ পেয়েছেন।
১৮-৪৪ বছর নাগরিকদের মধ্যে প্রথম ডোজ পেয়েছেন ৪,১২,৭১,১৬৬ জন এবং দ্বিতীয় ডোজ পেয়েছেন ৭,৬৯,৫৭৫ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,৫৭,০৮,১০২ জন। আর দ্বিতীয় ডোজ পেয়েছেন ১,১৯,৭৭,০০০ জন। যাঁদের বয়স ৬০এর ওপরে তাঁদের মধ্যে ৬,২৫,৮১,০৪৪ জন প্রথম ডোজ এবং ১,৯৯,১২,৬৬৮ জন দ্বিতীয় ডোজ পেয়েছেন।
CG/CB/SFS
(
প্রধানমন্ত্রীরদপ্তর
মহারাষ্ট্রে নেরাল-মাথেরন টয় ট্রেন ফের চালু হওয়ায় সন্তোষ প্রকাশ প্রধানমন্ত্রীর
নয়াদিল্লি, ২৬ অক্টোবর, ২০২২
প্রধানমন্ত্রী শ্রী নরেন্দ্র মোদী আজ বলেছেন, মহারাষ্ট্রে নেরাল-মাথেরন টয় ট্রেন ফের চালু হওয়ায় জনগণ প্রাকৃতিক সৌন্দর্য্য আরো ভালো ভাবে উপভোগ করতে পারবেন। স্মরণীয় হবে তাঁদের সফর।
রেল মন্ত্রকের ট্যুইটের জবাবে প্রধানমন্ত্রী বলেন;
“প্রাকৃতিক সৌন্দর্যের মধ্য দিয়ে এই সফর আরো স্মরণীয় হয়ে উঠবে! স্থানীয় পর্যটনের জন্য ভালো খবর...”
PG/PM/NS
(
প্রধানমন্ত্রীরদপ্তর
প্রধানমন্ত্রী আগামী ২৮শে ডিসেম্বর কানপুর সফর করবেন এবং কানপুর মেট্রোরেল প্রকল্পের উদ্বোধন করবেন
নতুন দিল্লি, ২৬ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ২৮শে ডিসেম্বর কানপুর সফর করবেন । দুপুর দেড়টা নাগাদ তিনি কানপুর মেট্রোরেল প্রকল্পের সম্পূর্ণ অংশের উদ্বোধন করবেন । অনুষ্ঠানে প্রধানমন্ত্রী বিনা-পাঙ্কি মাল্টি প্রোডাক্ট পাইপলাইন প্রকল্পেরও উদ্বোধন করবেন । এর আগে সকাল ১১-টায় তিনি আইআইটি কানপুরের ৫৪-তম সমাবর্তন অনুষ্ঠানে যোগ দেবেন ।
শহরের যাতায়াত ব্যবস্থার উন্নতি সাধনে বিশেষ গুরুত্ব দিয়েছেন প্রধানমন্ত্রী । কানপুর মেট্রোরেল প্রকল্পের সম্পূর্ণ অংশের উদ্বোধন এরই একটি পদক্ষেপ । আইআইটি কানপুর থেকে মোতি ঝিল পর্যন্ত ৯ কিলোমিটার দীর্ঘ এই মেট্রোরেল প্রকল্প । প্রধানমন্ত্রী এদিন কানপুর মেট্রোরেল প্রকল্প পরিদর্শন করবেন এবং আইআইটি মেট্রো স্টেশন থেকে গীতানগর পর্যন্ত মেট্রো সফর করবেন । কানপুর মেট্রোরেল প্রকল্পে যাত্রাপথের দৈর্ঘ্য মোট ৩২ কিলোমিটার। ১১ হাজার কোটি টাকারও বেশি অর্থ ব্যয়ে এই প্রকল্প নির্মিত হয়েছে ।
প্রধানমন্ত্রী এদিন বিনা-পাঙ্কি মাল্টি প্রোডাক্ট পাইপলাইন প্রকল্পের উদ্বোধন করবেন । ৩৫৬ কিমি দীর্ঘ এই প্রকল্পের বার্ষিক তেল ধারন ক্ষমতা ৩.৪৫ মিলিয়ন মেট্রিক টন । মধ্যপ্রদেশের বিনা শোধনাগার থেকে কানপুরের পাঙ্কি পর্যন্ত এই পাইপলাইনটি প্রসারিত । ১,৫০০ কোটি টাকারও বেশি অর্থ ব্যয়ে এটি নির্মিত হয়েছে । এই প্রকল্প গড়ে ওঠার ফলে বিনা শোধনাগার থেকে খুব সহজেই পেট্রোলিয়ামজাত পণ্য পাওয়া সম্ভবপর হবে ।
আইআইটি কানপুরের ৫৪-তম সমাবর্তন অনুষ্ঠানে প্রধানমন্ত্রী শ্রী নরেন্দ্র মোদী প্রধান অতিথি হিসেবে উপস্থিত থাকবেন । সমাবর্তনের সময় জাতীয় ব্লকচেন প্রকল্পের আওতায় এই প্রতিষ্ঠানের তৈরি ব্লকচেন চালিত প্রযুক্তির মাধ্যমে সমস্ত শিক্ষার্থীকে ডিজিটাল ডিগ্রি প্রদান করা হবে । প্রধানমন্ত্রী এদিন ব্লকচেন ভিত্তিক ডিজিটাল ডিগ্রি প্রদান ব্যবস্থাপনার সূচনা করবেন । এই ডিজিটাল ডিগ্রি বিশ্বব্যাপী গ্রহণযোগ্য এবং এক অবিস্মরণীয় পদক্ষেপ ।
CG/SS/RAB
(
বিদ্যুৎমন্ত্রক
কেন্দ্রীয় বিদ্যুৎ নতুন ও পুনর্নবিকরণযোগ্য জ্বালানী মন্ত্রী এনটিপিসি-র পূর্বাঞ্চলীয় প্রকল্পে কর্পোরেট সামাজিক দায়বদ্ধতার বিভিন্ন উদ্যোগ উদ্বোধন করেছেন
নতুন দিল্লি, ২১ আগস্ট, ২০২১
কেন্দ্রীয় বিদ্যুৎ নতুন ও পুনর্নবিকরণযোগ্য জ্বালানী মন্ত্রী শ্রী আর কে সিং ১৯ এবং ২০শে আগস্ট এনটিপিসি-র অধীনস্থ সংস্থা নবীনগর টাওয়ার জেনেরেটিং কোম্পানী লিমিটেড  –র দপ্তর সফর করেন।
সফরকালে এনটিপিসি এবং এনপিজিসি –র কর্পোরেট সামাজিক দায়বদ্ধতার বিভিন্ন কর্মসূচী তিনি উৎসর্গ করেন। এর মধ্যে উল্লেখযোগ্য মেহ – ঔরঙ্গাবাদে পিএইচসি উদ্বোধন, বাঢ়ে এএলআইএমসিও –র সঙ্গে ভিন্নভাবে সক্ষম ব্যক্তিদের সহায়ক সরঞ্জাম বিতরণ, বিহারের চারটি জেলায় ক্যান্সার শনাক্তকরণ শিবিরের জন্য মেডিকেল ভ্যানের যাত্রার সূচনা। এছাড়াও তিনি এনটিপিসি –র বাঢ় কেন্দ্রের সন্নিকটে থাকা ভিন্নভাবে সক্ষম ব্যক্তিদের জন্য সহায়ক সরঞ্জাম অনলাইনে বিতরণ করেন।
এই অনুষ্ঠানে মন্ত্রী এনপিজিসি এবং বিআরবিসিএল –এর কর্পোরেট সামাজিক দায়বদ্ধতা কর্মসূচীর সূচনা করেন। বিদ্যুৎ মন্ত্রকের পূর্বাঞ্চলীয় – ১ শাখার উর্দ্ধতন কর্মকর্তা শ্রী প্রবীণ সাকসেনা মন্ত্রীকে কর্পোরেট সামাজিক দায়বদ্ধতার বিভিন্ন কর্মসূচীর কথা জানান। শ্রী সিং এই উদ্যোগগুলির প্রশংসা করেন। অনুষ্ঠানে ঔরঙ্গাবাদ জেলার জেলাশাসক, পুলিশ সুপার এবং এনপিজিসি এবং বিআরবিসিএল –এর মুখ্য কার্যনির্বাহী আধিকারিকদের সঙ্গে এই দুটি সংস্থার বিভিন্ন বকেয়া ইস্যু নিয়ে আলোচনা হয়। মন্ত্রী জেলা প্রশাসনকে নির্দিষ্ট সময়ের মধ্যে সমস্ত সমস্যাগুলির সমাধান করতে নির্দেশ দেন।
CG/CB/SFS
(Visitor Counter : 137
ভারত সরকারের প্রধান বৈজ্ঞানিক উপদেষ্টার কার্যালয়
প্রধান বৈজ্ঞানিক উপদেষ্টার কার্যালয়ের মাধ্যমে সুবিধাপ্রাপ্ত কোভিড-১৯ প্রকল্প: হাসপাতালের সম্প্রসারণ
নতুন দিল্লি, ১৩ জুন, ২০২১
কোভিড-১৯ অতিমারির ঢেউয়ের ধাক্কায় সারা দেশ দেশজুড়ে হাসপাতাল গুলির উপর অত্যধিক চাপ পড়ায় হাসপাতাল গুলির পরিকাঠামোগত উন্নয়ন আরও বাড়ানোর প্রয়োজন হয়ে পড়েছে। বিশেষ করে মডিউলার হাসপাতালগুলি, যেগুলি কোভিডের চিকিৎসায় বিশেষ সহায়ক হয়েছে।
কোভিডের চিকিৎসার জন্য হাসপাতালগুলির পরিকাঠামোগত উন্নয়ন ও সম্প্রসারণের বিষয়ে ভারত সরকারের প্রধান বৈজ্ঞানিক উপদেষ্টার কার্যালয়ের মাধ্যমে বিশেষ প্রকল্পের কথা ঘোষণা করা হয়। জাতীয় গুরুত্বের কথা ভেবে এজন্য বিভিন্ন বেসরকারি সংস্থা থেকে শুরু করে দাতা সংগঠন ও ব্যক্তিগত পর্যায় সহায়তার কথা বলা হয়। এজন্য প্রধান বৈজ্ঞানিক উপদেষ্টার কার্যালয়ের মাধ্যমে দেশের ৫০ টি এমন হাসপাতালকে চিহ্নিত করা হয়, যে হাসপাতালগুলিতে সবচেয়ে বেশি করোনা আক্রান্তদের চিকিৎসা করা হয়েছে।
চেন্নাইয়ের একটি শিল্পোদ্যোগ সংস্থা মডিউলাস হাউসিং আধুনিক প্রযুক্তির ব্যবহার করে মেডিকেল হাসপাতালে অতিরিক্ত একশোটি শয্যা বিশিষ্ট নতুন সম্প্রসারিত ভবন তৈরি করছে। যেখানে করোনা চিকিৎসায় বিভিন্ন সুবিধা থাকবে।
এই মডিউলাস হাউসিং আমেরিকান ইন্ডিয়ান ফাউন্ডেশনের সহায়তায় মেডিকেল এক্সটেনশন হাসপাতাল স্থাপনের কাজ শুরু করেছে। অন্যান্য কয়েকটি সংস্থা তাদের সাহায্য করছে। ইতিমধ্যে বিলাসপুরে একশ শয্যাবিশিষ্ট হাসপাতাল চালু হতে চলেছে। এছাড়া মহারাষ্ট্রের অমরাবতী, পুনে ও জলনা এবং পাঞ্জাবের মোহলি ও ছত্রিশগড়ের রায়পুরে কুড়ি শয্যাবিশিষ্ট হাসপাতাল করা হচ্ছে।
এর পাশাপাশি, প্রধান বৈজ্ঞানিক উপদেষ্টা কার্যালয়ের পক্ষ থেকে টাটা প্রোজেক্টস লিমিটেডের সহযোগিতায় পাঞ্জাব ও ছত্রিশগড়ের একাধিক স্থানে মডিউলার হাসপাতাল স্থাপনের উদ্যোগ নেওয়া হয়েছে। ইতিমধ্যেই গুরুদাসপুর এবং ফরিদকোটে ৪৮ শয্যা বিশিষ্ট হাসপাতাল তৈরির কাজ শুরু হয়েছে। এছাড়া রায়পুর, যশপুর, বেমতারা, কাংকের এবং গৌরেলা সহ ছত্রিশগড়ে একাধিক হাসপাতালের আইসিইউ সম্প্রসারণের কাজ চালানো হচ্ছে।
CG/ SB
(Visitor Counter : 149
নির্বাচনকমিশন
নির্বাচন কমিশন সিকিমের উপ-নির্বাচনে শ্রী বিবেক দুবেকে বিশেষ পর্যবেক্ষক হিসেবে নিযুক্ত করেছে
নয়াদিল্লি, ১৮ অক্টোবর, ২০১৯
সিকিমে ১০ পোকলক-কামরাং বিধানসভা কেন্দ্র সহ অন্যান্য কেন্দ্রে উপ-নির্বাচনের জন্য নির্বাচন কমিশন ১৯৮১ সালের অন্ধ্রপ্রদেশের অবসরপ্রাপ্ত আইপিএস অফিসার শ্রী বিবেক দুবেকে বিশেষ পর্যবেক্ষক নিযুক্ত করেছে। মূলত আইনশৃঙ্খলা এবং নিরাপত্তা বাহিনী মোতায়েনের বিষয়ে তিনি কমিশনকে জানাবেন। বেশ কিছু অভিযোগ পাওয়ার পর কমিশন এই সিদ্ধান্ত গ্রহণ করেছে।
প্রসঙ্গত, এপ্রিল মাসে লোকসভা নির্বাচনের সময় শ্রী দুবেকে পশ্চিমবঙ্গের বিশেষ পর্যবেক্ষকের দায়িত্ব দেওয়া হয়েছিল।
CG/CB/DM
(Visitor Counter : 56
স্বরাষ্ট্র মন্ত্রক
লাক্ষাদ্বীপের প্রশাসক শ্রী দীনেশ্বর শর্মার প্রয়াণে কেন্দ্রীয় স্বরাষ্ট্র মন্ত্রী শ্রী অমিত শাহ্র শোক প্রকাশ
নতুনদিল্লি, ৪ ডিসেম্বর, ২০২০
কেন্দ্রীয় স্বরাষ্ট্রমন্ত্রী অমিত শাহ লাক্ষাদ্বীপের প্রশাসক শ্রী দীনেশ্বর শর্মার প্রয়াণে শোক প্রকাশ করেছেন। এক টুইট বার্তায় শ্রী শাহ্ বলেছেন, "লাক্ষাদ্বীপের প্রশাসক শ্রী দীনেশ্বর শর্মা প্রয়াণের খবর শুনে অত্যন্ত ব্যথিত হয়েছি। তিনি ইন্ডিয়ান পুলিশ সার্ভিস এর একজন নিষ্ঠাবান আধিকারিক হিসেবে দেশের প্রতি তার কর্তব্য পালন করে গেছেন। তার পরিবারকে দুঃখের এই মুহূর্তে আমি আন্তরিক সমবেদনা জানাই। ওঁ শান্তি।“
কৃষিমন্ত্রক
লকডাউনের মধ্যে বহু অসুবিধা সত্যেও পুরোদমে চলছে খরিফ শস্য রোঁয়ার কাজ
নয়াদিল্লি, ১১ এপ্রিল, ২০২০
কোভিড-১৯ এর মোকাবিলায় ২৪ মার্চ মধ্যরাত্রি থেকে ২১ দিনের লকডাউনের ফলে উদ্ভূত সমস্যা সত্ত্বেও খরিফ শস্য রোঁয়ার কাজ সন্তোষজনক ভাবেই হয়েছে। কৃষি, সমবায় ও কৃষক কল্যাণ দপ্তর ১০ এপ্রিল যে পরিসংখ্যান প্রকাশ করেছে সেটা অনুযায়ী গতবছরের তুলনায় এবছর ১১.৬৪ শতাংশ বেশি এলাকায় খরিফ শস্য  বোনার কাজ হয়েছে। ২০১৮-১৯ সালে যেখানে ৩৭.১২ লক্ষ্য হেক্টর অঞ্চলে শস্য চাষ হয়েছিল ২০১৯-২০ তে তা বেড়ে হয়েছে ৪৮.৭৬ লক্ষ্য হেক্টর।
এবছর ৮.৭৭ শতাংশ বেশি এলাকায় ধান চাষ হয়েছে। গত বছর এই সময় ধান চাষ হয়েছিল ২৩.৮১ লক্ষ্য হেক্টর এলাকায় সেটাই এবার বেড়ে হয়েছে ৩২.৫৮ লক্ষ্য হেক্টর। পশ্চিমবঙ্গ, তেলেঙ্গানা, আসাম, কর্ণাটক, ছত্তিসগড়, তামিলনাড়ু, বিহার, মহারাষ্ট্র, মধ্যপ্রদেশ, গুজরাট ও কেরালায় মূলত ধান চাষের এলাকা বৃদ্ধি পেয়েছে।
ডাল চাষের ক্ষেত্রেও জমির পরিমাণে বৃদ্ধি লক্ষ্য করা গেছে। গতবছর এই সময়ে ৩.০১ লক্ষ্য হেক্টর জমিতে চাষ হয়েছিল এবার তা বেড়ে হয়েছে ৩.৯৭ লক্ষ্য হেক্টর।
CG/SDG
(Visitor Counter : 84
প্রধানমন্ত্রীরদপ্তর
প্রধানমন্ত্রী এশিয়ান গেমস্ ২০২২ – এ অংশগ্রহণকারী ভারতীয় অ্যাথলিটদের সঙ্গে ১০ অক্টোবর সাক্ষাৎ করবেন এবং ভাষণ দেবেন
নয়াদিল্লি, ০৯ অক্টোবর, ২০২৩
প্রধানমন্ত্রী শ্রী নরেন্দ্র মোদী আগামীকাল নতুন দিল্লির মেজর ধ্যানচাঁদ স্টেডিয়ামে বিকেল ৪টে ৩০ মিনিটে এশিয়ান গেমস্ ২০২২-এ অংশগ্রহণকারী ভারতীয় অ্যাথলিটদের সঙ্গে একান্ত আলাপচারিতায় মিলিত হবেন এবং বক্তব্য রাখবেন।
এশিয়ান গেমস্ ২০২২-এ অনন্যসাধারণ সাফল্যের জন্য অ্যাথলিটদের অভিনন্দন জানানো এবং ভবিষ্যতের বিভিন্ন প্রতিযোগিতায় সাফল্যের জন্য তাঁদের প্রেরণা জোগাতেই এই অনুষ্ঠানের আয়োজন। এশিয়ান গেমস্ ২০২২-এ ২৮টি স্বর্ণপদক সহ ভারত মোট ১০৭টি পদক জিতেছে। এশিয়ান গেমস্-এ পদক জয়ের নিরিখে এ যাবৎকালের মধ্যে এটাই ভারতের সর্বোচ্চ সাফল্য।
এই অনুষ্ঠানে এশিয়ান গেমস্-এ অংশগ্রহণকারী ক্রীড়াবিদ, তাঁদের প্রশিক্ষক, ভারতীয় অলিম্পিক সংস্থার আধিকারিক, জাতীয় ক্রীড়া ফেডারেশনের প্রতিনিধি এবং ক্রীড়া ও যুব বিষয়ক মন্ত্রকের আধিকারিকরা উপস্থিত থাকবেন।
PG/MP/SB
(
সারওরসায়নমন্ত্রক
দেশে ৫৩২২টি প্রধানমন্ত্রী ভারতীয় জনঔষধি পরিযোজনা কেন্দ্র চালু রয়েছে : ডি ভি সদানন্দ গৌড়া
নয়াদিল্লি, ২১ জুন, ২০১৯
রাজ্যসভায় আজ জনঔষধি কেন্দ্র সম্পর্কিত এক প্রশ্নের লিখিত জবাবে কেন্দ্রীয় সার ও রসায়ন দপ্তরের মন্ত্রী শ্রী ডি ভি সদানন্দ গৌড়া জানিয়েছেন, প্রধানমন্ত্রী ভারতীয় জনঔষধি পরিযোজনার আওতায় গত ১০ই জুন পর্যন্ত দেশে ৫৩২২টি জনঔষধি কেন্দ্র চালু রয়েছে। এই কেন্দ্রগুলির মধ্যে ১৪৪টি পরিচালনার দায়িত্বে রয়েছেন তপশিলি জাতি ও উপজাতির মানুষেরা।
তিনি আরও জানান, ২০১৮-১৯ অর্থবর্ষে উত্তর-পূর্ব এবং নকশাল অধ্যুষিত এলাকাগুলিতে ৩৯টি জনঔষধি কেন্দ্র খোলা হয়েছে।
প্রধানমন্ত্রী ভারতীয় জনঔষধি পরিযোজনা সম্পর্কিত এক অন্য প্রশ্নের লিখিত জবাবে শ্রী গৌড়া জানান যে, উচ্চগুণমান বিশিষ্ট জেনেরিক ওষুধপত্র এবং অস্ত্রপচারের বিভিন্ন সাজ-সরঞ্জাম সংগ্রহ করার জন্য রাষ্ট্রায়ত্ত ব্যুরো অফ ফার্মা সংস্থা বিশ্ব স্বাস্থ্য সংস্থার  স্বীকৃতপ্রাপ্ত ১৫৪টি সংস্থার সঙ্গে চুক্তি স্বাক্ষর করেছে।
CG/BD/DM
(Visitor Counter : 82
রেলমন্ত্রক
কোভিড-১৯-এর বিরুদ্ধে লড়াইয়ে পূর্ব রেলের হাওড়া ডিভিশন ‘বাষ্পশ্বাস গ্রহণ অভিযান’ শুরু করল
কলকাতা, ১৬ এপ্রিল, ২০২১
কোভিড-১৯ অতিমারী মোকাবিলার জন্য পূর্ব রেলের সর্বত্র সমস্তরকমের প্রস্তুতি নেওয়া হয়েছে। মাস্ক পরা বাধ্যতামূলক করা হয়েছে। হ্যান্ড স্যানিটাইজার ব্যবহার এবং শারীরিক দূরত্ব বজায় রাখার নিয়ম কার্যকর করা হয়েছে। সমস্ত স্টেশন চত্ত্বরে রেল সুরক্ষা বাহিনীর কর্মীরা যাত্রীদের কোভিড-১৯ আচরণবিধি সম্বর্কে সচেতন করার প্রয়াস চালিয়ে যাচ্ছেন। এই অতিমারীর বিরুদ্ধে লড়াইয়ে কোভিড বিধি সম্পর্কে ঘন ঘন ঘোষণা করা হচ্ছে জনজ্ঞাপন ব্যবস্থাপনার মাধ্যমে। স্টেশন চত্ত্বরে এবং ট্রেনগুলিতে মাস্ক ব্যবহার বাধ্যতামূলক করার জন্য প্রচুর কৌশল গ্রহণ করা হয়েছে।
পূর্ব রেলের হাওড়া ডিভিশন সমস্ত ক্ষেত্রীয় পর্যায়ের কর্মী, আধিকারিকদের সুস্থ রাখতে আজ থেকে শুরু করেছে ‘বাষ্পশ্বাস গ্রহণ অভিযান’। সপ্তাহব্যাপী এই অভিযান চলবে। কাজে যোগদানের সময় এবং কাজ শেষে বাড়ি ফিরে যাওয়ার সময় – দু’বারই বাষ্পশ্বাস গ্রহণ করতে হবে কর্মীদের। এর জন্য হাওড়া ডিভিশনে সমস্ত বিভাকীয় দপ্তরে ‘স্টীম ইনহেলার’ সরবরাহ করা হয়েছে।
প্রতিটি বিভাগে, ডিপোগুলিতে এবং রেলের অন্যান্য দপ্তরে এই ব্যবস্থা থাকছে যাতে কর্মীরা খুব সহজে বাষ্প গ্রহণ করতে পারেন।
পূর্ব রেলের আধিকারিকরা আশা করছেন যে, এই ব্যবস্থাটি কোভিড-১৯-এর বিরুদ্ধে লড়াইয়ে সামনের সারির যোদ্ধাদের উপর ইতিবাচক প্রভাব ফেলবে।
SSS/SS/SKD/
(Visitor Counter : 28
কেন্দ্রীয়মন্ত্রিসভা
জাতীয় স্বাস্থ্য প্রকল্পের অগ্রগতি এবং ইপিসি ও স্টিয়ারিং গ্রুপের সিদ্ধান্তের ব্যাপারে কেন্দ্রীয় মন্ত্রিসভাকে জানানো হল
নয়াদিল্লি, ৯ অক্টোবর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভাকে আজ জাতীয় স্বাস্থ্য মিশন -এর অগ্রগতিতে এবং এম্পাওয়ার্ড প্রোগ্রাম কমিটি  ও স্টিয়ারিং গ্রুপের সিদ্ধান্তগুলির ব্যাপারে জানানো হয়।
এই প্রকল্পের উল্লেখযোগ্য দিকগুলির মধ্যে রয়েছে - জাতীয় গ্রামীণ স্বাস্থ্য মিশন / জাতীয় স্বাস্থ্য মিশন-এর সূচনা হওয়ার পর প্রসবকালীন মৃত্যু এবং শিশু মৃত্যুর হার হ্রাস পেয়েছে। এর ফলে, ২০৩০ সালের আগেই ভারত এই দুটি ক্ষেত্রে নির্ধারিত লক্ষ্যমাত্রা অর্জনে সক্ষম হবে। ম্যালেরিয়ায় আক্রান্তের সংখ্যা এবং এর কারণে মৃত্যুর সংখ্যা ২০১৩ সালের পরিসংখ্যানের নিরিখে ২০১৭ সালে যথাক্রমে হ্রাস পেয়ে হয়েছে ৪৯.০৯ শতাংশ এবং ৫০.৫২ শতাংশ। জাতীয় যক্ষ্মা নিয়ন্ত্রণ কর্মসূচির পরিবর্তিত কর্মসূচিটি আরও জোরদার করা হয়েছে। এর ফলে, সমস্ত জেলায় যক্ষ্মা রোগ ও যক্ষ্মার ওষুধের প্রতিরোধ ক্ষমতা নির্ণয়ের জন্য সারা দেশে ১,১৮০টি সিবিএনএএটি মেশিন বসানো হয়েছে। এর ফলে, গত এক বছরে যক্ষ্মা রোগ চিহ্নিতকরণ ১৬ শতাংশ বৃদ্ধি পেয়েছে। যক্ষ্মার ওষুধের প্রতিরোধ ক্ষমতা বেড়ে হয়েছে ৫৪ শতাংশ। বর্তমানে দেশ জুড়ে সব যক্ষ্মা রোগীদের বেডাকিউলিন ও ডেলামিনিডে ওষুধ দেওয়া হচ্ছে।
২০১৮-১৯ সালে ৫২,৭৪৪ জন এবি-এইচডব্লিউসি স্বাস্থ্যকর্মীর নতুন পদ সৃষ্টির অনুমোদন দেওয়া হয়েছে। ২০১৮-১৯ সালে আশা, এমপিএইচডব্লিউ, স্টাফ নার্স এবং পিএইচসি-এমও-দের প্রশিক্ষণ দেওয়া হয়েছে। প্রাপ্তবয়স্কদের ডিপথেরিয়ার বিরুদ্ধে প্রতিরোধ ক্ষমতা গড়ে তোলার জন্য নতুন টিকা ২০১৮ সালে প্রয়োগ করা হচ্ছে। ২০১৯-এর মার্চ পর্যন্ত ৩০ কোটি ৫০ লক্ষ শিশুকে হাম-রুবেলার টিকাকরণ কর্মসূচির আওতায় আনা হয়েছে। ২০১৮-১৯ সালে আরও দুটি রাজ্যে রোটা ভাইরাস টিকাকরণ চালু হয়েছে। এর ফলে, এখন সমস্ত রাজ্য এবং কেন্দ্রশাসিত অঞ্চলে এই কর্মসূচি বাস্তবায়িত হচ্ছে।
আশা কর্মীদের ইনসেন্টিভের পরিমাণ প্রতি মাসে ১ হাজার টাকা থেকে বাড়িয়ে ২ হাজার টাকা করা হয়েছে। এঁরা এখন থেকে প্রধানমন্ত্রী জীবন জ্যোতি বিমা যোজনা এবং প্রধানমন্ত্রী সুরক্ষা বিমা যোজনার আওতায় আসবেন। ২০১৮ সালে পোষন অভিযানের আওতায় অ্যানিমিয়ামুক্ত ভারত গড়ে তোলার প্রক্রিয়া শুরু করা হয়েছে এবং ছোট শিশুদের বাড়িতে যত্ন নেওয়ার কর্মসূচিও চালু হয়েছে। হেপাটাইটিস এ, বি, সি এবং ই রোগ প্রতিরোধ এবং চিকিৎসার জন্য জাতীয় ভাইরাল হেপাটাইটিস নিয়ন্ত্রণ কর্মসূচি অনুমোদন করা হয়েছে। এর ফলে, প্রায় ৫ কোটি হেপাটাইটিস রোগী উপকৃত হবেন।
CG/CB/DM
(Visitor Counter : 78
শিল্পওবাণিজ্যমন্ত্রক
সহজে ব্যবসা করার অঙ্গ হিসেবে সড়কপথে পেট্রোলিয়াম পরিবহনের কাগজবিহীন লাইসেন্স প্রদানের পদ্ধতি
নয়াদিল্লি, ১০ জানুয়ারী, ২০১৯
শিল্প ও বাণিজ্য মন্ত্রকের শিল্পে উৎসাহদান ও অভ্যন্তরীণ বাণিজ্য দপ্তর ২০০২ সালের পেট্রোলিয়াম আইন অনুযায়ী সড়কপথে পেট্রোলিয়াম পরিবহনের ক্ষেত্রে কাগজবিহীন লাইসেন্স প্রদানের পদ্ধতির সূচনা করল। প্রধানমন্ত্রী শ্রী নরেন্দ্র মোদীর ডিজিটাল ইন্ডিয়া এবং সহজে ব্যবসা করার নীতির সঙ্গে সাযুজ্য রেখে এই সিদ্ধান্ত।
পরিবেশ বান্ধব ও কাজগবিহীন ভারতবর্ষ গড়ার লক্ষ্যে এই সিদ্ধান্ত অত্যন্ত গুরুত্বপূর্ণ। এখন থেকে অনলাইনে আবেদনপত্র পূরণ করে প্রদেয় অর্থ অনলাইনে দেওয়ার ব্যবস্হা করা হয়েছে। এরফলে সংশ্লিষ্ট অফিসারের সামনে আবেদনকারীর হাজির হওয়ার প্রয়োজন নেই। প্রতিটি পর্বে আবেদনকারীকে এসএমএস এবং ই-মেলের মাধ্যমে সংশ্লিষ্ট তথ্য জানানো হবে।
CG/CB/NS
(Visitor Counter : 47
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২২শে অক্টোবর, ২০২১
দেশজুড়ে টিকাকরণ অভিযানে এ পর্যন্ত ১০০ কোটি ৫৯ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৫,৭৮৬ জন ।
বর্তমানে কোভিড মুক্ত হওয়ার হার ৯৮.১৬%। ২০২০-র মার্চের পর যা সর্বোচ্চ ।
গত চব্বিশ ঘন্টায় আরোগ্য লাভ করেছেন ১৮হাজার ৬শো ৪১জন।
সারা দেশে এ পর্যন্ত মোট সুস্থ হয়েছেন ৩ কোটি ৩৫ লক্ষ ১৪হাজার ৪৪৯ জন।
মোট সংক্রমিতের ১%র কম, মাত্র ০.৫১ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৭৫ হাজার ৭শো ৪৫ জন।
সাপ্তাহিক সংক্রমিতের হার ১১৯ দিন ধরে ৩ শতাংশের নিচে রয়েছে, বর্তমানে ১.৩১%।
দৈনিক সংক্রমিতের হার গত ৫৩ দিন ধরে ৩ শতাংশের কম, আজ এই হার ১.১৯%।
মোট নমুনা পরীক্ষা হয়েছে ৫৯কোটি ৭০লক্ষ।
CG/CB/NS
(Visitor Counter : 109
প্রতিরক্ষামন্ত্রক
ভারত-মার্কিন প্রতিরক্ষা প্রতিনিধিরা প্রতিরক্ষা ক্ষেত্রে সহযোগিতা নিয়ে ভার্চ্যুয়াল বৈঠকে আলোচনা করলেন
নয়াদিল্লি, ১৬ সেপ্টেম্বর, ২০২০
প্রতিরক্ষা প্রযুক্তি এবং বাণিজ্যিক উদ্যোগ সম্পর্কিত গোষ্ঠীর দশম বৈঠক ১৫ সেপ্টেম্বর ভিডিও কনফারেন্সের মাধ্যমে অনুষ্ঠিত হয়। বৈঠকে ভারতের হয়ে প্রতিনিধিত্ব করেন প্রতিরক্ষা মন্ত্রকের প্রতিরক্ষা উৎপাদন বিষয়ক সচিব শ্রী রাজ কুমার এবং মার্কিন যুক্তরাষ্ট্রের প্রতিরক্ষা বিষয়ক আন্ডার-সেক্রেটারি মিসেস হেলেন এম লর্ড। এই গোষ্ঠীর বৈঠক সাধারণত বছরে দু'বার অনুষ্ঠিত হয়। এবার করোনা মহামারীর দরুণ বৈঠকটি ভিডিও কনফারেন্সের মাধ্যমে আয়োজন করা হয়েছে।
প্রতিরক্ষা প্রযুক্তি ও বাণিজ্যিক উদ্যোগ সম্পর্কিত গোষ্ঠীর উদ্দেশ্য হল, দুই দেশের মধ্যে প্রতিরক্ষা সরঞ্জাম উৎপাদন ও তার বিকাশে পারস্পরিক সহযোগিতা গড়ে তোলা ও সেইসঙ্গে, দ্বিপাক্ষিক প্রতিরক্ষা বাণিজ্যিক সম্পর্ককে আরও মজবুত করা। চারটি যৌথ কর্মীগোষ্ঠী দুই দেশের মধ্যে প্রতিরক্ষা ক্ষেত্রে স্থল, নৌ, বিমান ও এয়ারক্র্যাফট বা যুদ্ধবিমান প্রযুক্তির আদানপ্রদানে গুরুত্ব দিয়ে থাকে। এই চারটি গোষ্ঠী প্রতিরক্ষা প্রযুক্তি ও বাণিজ্যিক উদ্যোগ সম্পর্কিত গোষ্ঠীর কাছে তাদের প্রতিবেদন পেশ করে।
মার্কিন এবং ভারতীয় শিল্প সংস্থাগুলিকে পরবর্তী প্রজন্মের প্রযুক্তি উদ্ভাবনে আরও উৎসাহিত করতে প্রতিরক্ষা প্রযুক্তি সংক্রান্ত গোষ্ঠীর অধীনে শিল্প সহযোগিতা ফোরামের প্রথম বৈঠক গত ১০ সেপ্টেম্বর অনুষ্ঠিত হয়। এই বৈঠকে ভারতের হয়ে প্রতিনিধিত্ব করেন প্রতিরক্ষা শিল্প উৎপাদন দপ্তরের যুগ্ম সচিব শ্রী সঞ্জয় জাজু এবং মার্কিন যুক্তরাষ্ট্রের হয়ে ইন্টারন্যাশনাল আর্মামেন্টস কো-অপারেশন বিষয়ক ডায়রেক্টর মিঃ মাইকেল ভ্যাকারো। এই ফোরামের পক্ষ থেকে ভারত ও মার্কিন যুক্তরাষ্ট্রের শিল্প সংস্থাগুলির মধ্যে প্রতিরক্ষা উৎপাদন ক্ষেত্রে সরাসরি সামিল হওয়ার বিভিন্ন সুযোগ-সুবিধা খতিয়ে দেখা হয়।
(CG/BD/DM
অর্থমন্ত্রক
১৭টি রাজ্যকে রাজস্ব ঘাটতি বাবদ ৯ হাজার ৮৭১ কোটি টাকা অনুদান
চলতি অর্থবর্ষে রাজ্যগুলিকে রাজস্ব ঘাটতি বাবদ ৬৯ হাজার ৯৭ কোটি টাকা অনুদান
নয়াদিল্লি, ১১ অক্টোবর, ২০২১
কেন্দ্রীয় অর্থ মন্ত্রকের ব্যয় বরাদ্দ দপ্তর অধিক খরচ বাবদ রাজস্ব ঘাটতি মেটাতে রাজ্যগুলিকে সপ্তম মাসিক কিস্তিতে আজ ৯ হাজার ৮৭১ কোটি টাকা অনুদান দিয়েছে। এর ফলে, চলতি অর্থবর্ষে রাজস্ব ঘাটতি মেটাতে যোগ্য রাজ্যগুলিকে মোট ৬৯ হাজার ৯৭ কোটি টাকা দেওয়া হ’ল।
সংবিধানের ২৭৫ ধারার আওতায় রাজ্যগুলিকে অধিক খরচ বাবদ রাজস্ব ঘাটতি মেটাতে অনুদান দেওয়া হয়ে থাকে। পঞ্চদশ অর্থ কমিশনের সুপারিশ অনুযায়ী, অধিক খরচ বাবদ রাজ্যগুলির ঘাটতি মেটাতে মাসিক কিস্তিতে অনুদান দেওয়া হয়ে থাকে। কমিশন ২০২১-২২ অর্থবর্ষে ১৭টি রাজ্যকে অধিক খরচ বাবদ রাজস্ব ঘাটতি মেটাতে অনুদান দেওয়ার প্রস্তাব করে। ২০২১-২২ অর্থবর্ষে রাজস্ব ঘাটতি বাবদ খরচের পরিমাণ মূল্যায়ন করে রাজস্ব ও ব্যয়ের মধ্যে ফারাক মেটাতে কমিশন প্রাপ্য রাজ্যগুলিকে মাসিক-ভিত্তিতে এই অনুদান দেওয়ার পরামর্শ দেয়।
কমিশন ২০২১-২২ অর্থবর্ষে ১৭টি রাজ্যকে অধিক খরচ বাবদ রাজস্ব ঘাটতি মেটাতে ১ লক্ষ ১৮ হাজার ৪৫২ কোটি টাকা অনুদান দেওয়ার প্রস্তাব করে। এর মধ্যে এখনও পর্যন্ত ৬৯ হাজার ৯৭ কোটি টাকা বা ৫৮.৩৩ শতাংশ অনুদান মেটানো হয়েছে।
পঞ্চদশ অর্থ কমিশনের সুপারিশ অনুযায়ী, যে ১৭টি রাজ্যকে অধিক খরচ বাবদ রাজস্ব ঘাটতি মেটানোর প্রস্তাব জানায়, সেই রাজ্যগুলি হ’ল – পশ্চিমবঙ্গ সহ অন্ধ্রপ্রদেশ, আসাম, হিমাচল প্রদেশ, কর্ণাটক, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, তামিলনাডু, ত্রিপুরা ও উত্তরাখন্ড। উল্লেখ করা যেতে পারে, কমিশনের সুপারিশ অনুযায়ী, সপ্তম কিস্তিতে চলতি অক্টোবর মাসে পশ্চিমবঙ্গকে ১ হাজার ৪৭৬ কোটি ২৫ লক্ষ টাকা দেওয়া হয়েছে। এর ফলে, ২০২১-২২ অর্থবর্ষে অক্টোবর মাস পর্যন্ত পশ্চিমবঙ্গকে দেওয়া এই অনুদানের মোট অর্থ ১০ হাজার ২৭০ কোটি ৭৫ লক্ষ টাকা।
CG/BD/SB
(Visitor Counter : 182
প্রধানমন্ত্রীরদপ্তর
প্রধানমন্ত্রী নরেন্দ্র মোদী নতুন এয়ার ইন্ডিয়া-এয়ারবাস চুক্তির সূচনায় ভিডিও কলে যোগাযোগ করেছেন ফ্রান্সের প্রেসিডেন্ট ইমানুয়েল ম্যাক্রঁ-র সঙ্গে
এই চুক্তি অনুযায়ী এয়ার ইন্ডিয়া এয়ারবাস-এর কাছ থেকে ২৫০টি বিমান কিনবে। এটি ভারত ফ্রান্স কৌশলগত অংশীদারিত্বের শক্তির প্রতিফলন
প্রধানমন্ত্রী ভারতের অসামরিক বিমান পরিবহণের বাজারের বৃদ্ধি ও দ্রুত প্রসার তুলে ধরেছেন যেখানে ভারত এবং সারা বিশ্বের মধ্যে আরও বেশি করে সংযোগ স্থাপনে গতি আসবে
প্রধানমন্ত্রী ভারতে ফরাসি সংস্থাগুলির উপস্থিতিকে অভিনন্দন জানিয়েছেন এবং ফ্রান্সের বিমান ইঞ্জিন প্রস্তুতকারক স্যাফ্রান-এর ভারতে সবচেয়ে বড় কারখানা স্থাপনের সাম্প্রতিক সিদ্ধান্ত স্মরণ করেছেন
প্রধানমন্ত্রী প্রেসিডেন্ট ম্যাক্রঁ-কে ভারত-ফ্রান্স সম্পর্ক এগিয়ে নিয়ে যাওয়ার জন্য তাঁর উদ্যোগকে ধন্যবাদ জানিয়েছেন এবং বলেছেন ভারতের জি-২০ প্রেসিডেন্সিকালীন তাঁর সঙ্গে কাজ করার দিকে তিনি তাকিয়ে আছেন
নয়াদিল্লি, ১৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী এয়ার ইন্ডিয়া এবং এয়ারবাস-এর মধ্যে চুক্তিকালে ভিডিও কলের মাধ্যমে কথা বললেন ফ্রান্সের প্রেসিডেন্ট ইমানুয়েল ম্যাক্রঁ, টাটা সন্স-এর এমিরিটাস চেয়ারম্যান শ্রী রতন টাটা, টাটা সন্স-এর চেয়ারম্যান শ্রী এন চন্দ্রশেখরন, এয়ার ইন্ডিয়ার সিইও শ্রী ক্যাম্পবেল উইলসন এবং এয়ারবাস-এর সিইও শ্রী গুইলম ফৌরি-র সঙ্গে।
এয়ার ইন্ডিয়া এবং এয়ারবাস-এর এই চুক্তির ফলে এয়ার ইন্ডিয়াকে ২৫০টি বিমান বিক্রি করবে এয়ারবাস। এর মধ্যে ২১০টি একক পরিসর বিশিষ্ট এ৩২০ এবং ৪০টি প্রশস্ত এ৩৫০ রয়েছে।
বিমান পরিবহণের এই দুই সংস্থার মধ্যে বাণিজ্যিক চুক্তি ভারত-ফ্রান্স কৌশলগত অংশীদারিত্বের শক্তিও প্রদর্শন করছে যে সম্পর্ক এ বছর রজত জয়ন্তী পালন করছে।
প্রধানমন্ত্রী তাঁর ভাষণে ভারতের অসামরিক পরিবহণ বাজারের দ্রুত প্রসার এবং বৃদ্ধি তুলে ধরেন যেখানে বিশ্বের বাকি অংশের সঙ্গে ভারতের যোগাযোগ আরও বৃদ্ধি পাচ্ছে। সেইসঙ্গে ভারতে পর্যটন ও বাণিজ্যও বাড়ছে।
ভারতে ফরাসি সংস্থাগুলির উপস্থিতিকে অভিনন্দন জানিয়ে প্রধানমন্ত্রী ফরাসি বিমান ইঞ্জিন প্রস্তুতকারক স্যাফ্রান-এর সাম্প্রতিক সিদ্ধান্তের উল্লেখ করেছেন। স্যাফ্রান ভারতে সবচেয়ে বড় কারখানাটি গড়তে চলেছে ভারত এবং আন্তর্জাতিক পরিবহণ সংস্থার জন্য।
প্রধানমন্ত্রী প্রেসিডেন্ট ম্যাক্রঁ-কে ভারত-ফ্রান্স সম্পর্ক এগিয়ে নিয়ে যাওয়ার জন্য তাঁর উদ্যোগকে ধন্যবাদ জানিয়েছেন এবং বলেছেন ভারতের জি-২০ প্রেসিডেন্সিকালীন তাঁর সঙ্গে কাজ করার দিকে তিনি তাকিয়ে আছেন।
PG/AP/DM/
(